open-index/open-wikipedia-markdown huggingface dataset:
Domino (EP)

***Domino*** je EP slovenskej speváčky Ronie, ktoré vyšlo 5. novembra 2019 bez hudobného vydavateľstva. Nahrávka obsahuje 7 skladieb.

Z EP vyšli 3 single, ku ktorým boli natočené i videoklipy. Ako pilotný singel vyšla skladba „Bam Bam“ s Majkom Spiritom. EP taktiež obsahuje singel „Bonnie and Clyde“ z roku 2017.

Na nahrávke hosťovali zvučné mená ako Majk Spirit, Dominika Mirgová či ADiss. Na jednotlivých skladbách sa podieľala až pätica producentov – Viktor Hazard, DJ Wich, Grimaso, Hoodini a ADiss.

Turné k EP s názvom *Ronie Domino Tour 2020* bolo plánované na máj 2020 v siedmych slovenských mestách, avšak kvôli pandemickým opatreniam sa nakoniec nemohlo uskutočniť.

## Pozadie vzniku EP
Celé skompletizovanie EP trvalo približne dva roky. Bolo pôvodne plánované ako štúdiový album, napokon sa však spolu so svojím tímom rozhodla, že na úvod ponúkne fanúšikom menšiu porciu skladieb. Po starostlivom výbere z viacerých demoverzií na album napokon vybrala sedem skladieb – štyri sólové skladby a tri spolupráce. Skladby sú, ako sama priznala, plné emócií a príbehov, či už zo svojho života alebo zo života ľudí v jej okolí.
„K srdcu mi najviac prirástla emocionálne Slowmo, ale najobľúbenejšiu mám Domino, preto som po nej pomenovala i celé EP,“ vyjadrila sa Ronie. 

## Vydanie a predaj
​​​​​​​Predpredaj EP odštartoval 29. októbra 2019 prostredníctvom internetového obchodu Spinaker. Zakúpené EP v predpredaji boli takisto odoslané aj s podpisom. EP vyšlo 5. novembra 2019 v limitovanom náklade a po jeho vypredaní bolo k dispozícii už len v digitálnej forme.

## Nahrané skladby
Videoklip ku skladbe **„Bonnie and Clyde“** vyšiel ešte v apríli 2017. Prvým singlom z albumu sa stala skladba **„Bam Bam“** v spolupráci s Majkom Spiritom. Videoklip ku skladbe vyšiel v júli 2019. Druhý singel **„Stále“**, na ktorom hosťovala Dominika Mirgová, vyšiel v októbri 2019. Do tohto duetu ako prvú oslovila speváčku Mishu, ktorá bola v detstve jej veľkým speváckym idolom. Speváčka so spoluprácou súhlasila, napokon sa im ju však kvôli časovej vyťaženosti Mishy nepodarilo zrealizovať. Skladbu produkoval Hoodini. Éru debutového EP uzatvára rovnomenný singel **„Domino“**, ktorý vyšiel v októbri 2020.

## Krst albumu
Krst EP sa konal 13. novembra 2019 v kruhu rodiny, priateľov, kolegov a médií v bratislavskej Positive Restaurant. EP krstili kolegovia, ktorí na nahrávke spolupracovali – raper Majk Spirit, speváčka Dominika Mirgová a producenti Grimaso, Viktor Hazard a spevák a raper ADiss.

## Zoznam skladieb

## Výroba albumu
* Ronie (1-6), Dominika Mirgová (2), ADiss (4), Majk Spirit (6) - spev
* Ronie (1-6), ADiss (2, 4, 5), Majk Spirit (6) - texty piesní
* Ronie (1-6), ADiss (4), Hoodini (5), Viktor Hazard (6) - melodické linky
* Marek Šurin - mix a mastering

## Externé odkazy
* ''Ronie – Domino'' na Discogs

## Referencie

Kategória:Albumy speváčky Ronie
Kategória:EP z 2019
Kategória:Debutové albumy
Metageitnia

**Metageitnia** () bola starogrécka slávnosť.
 
Metageitnia (μετά + γειτονία doslova zmena susedstva) sa slávila (najmä v Aténach) počas mesiaca metageitnión (august/september). Rovnako ako ostatné mesiace v atickom kalendári, aj metageitnión bol pôvodne pomenovaný po najvýznamnejšom sviatku, oslavovanom na počesť boha Apolóna Metageitnia (podporovateľa zväzku medzi susedmi), ktorý sa priebehu neho slávil. Bol to veľmi starobylý sviatok, ktorý sa podľa tradície oslavoval na pamiatku migrácie Thésea z Melité do Diomeie (atický démos). Bola to však spomienka na iónsku migráciu (kolónií „spoločného atického pôvodu“) uskutočnenú počas hrdinského veku gréckej kolonizácie, cez ktorú sa bohovia Helénov dostali na pobrežie Malej Ázie.
 
Metageitnia sa slávila nielen v Aténach, ale i v iónskom Miléte. Vzhľadom na názov mesiaca metageitnión sa takýto sviatok mohol oslavovať aj v iných iónskych mestách. Názov mesiaca sa zrejme rozšíril prostredníctvom kolonizácie najmä vo východnom Grécku. Iónia bola kolonizovaná pevninskými Grékmi už od konca druhého tisícročia pred Kr., tradičným dátumom založenia Milétu je polovica 11. storočia pred Kr., kým Mykénčania a zrejme Minojci sa tam dostali ešte skôr.

Po niekoľkých storočiach Metageitnia upadla na význame a v Aténach ju nahradila Apatúria, sviatok, počas ktorého boli prijímaní noví členovia do fratrií a iónske mestá na pobreží Malej Ázie sa už nepovažovali za obyčajné kolónie, pretože si v 8., 7. a 6. storočí pred Kr. založili veľa vlastných kolónií. Samotný Milét založil Abydos, Kyzikos, Istros, Naukratis, Odessos, Olbiu, Pantikapaion, Sinópé, Trapezús, aby sa vymenovali len tie najvýznamnejšie mestá (v 7. stor. pred Kr. mali Milét a Fókaia hlavný podiel na kolonizácii v zámorí). Pomaly však Ióni na východnom pobreží Egejského mora a Gréci vo všeobecnosti zabudli na tieto rané oslavy do takej miery, že v klasických časoch bola Metageitnia sotva viac ako len názov (ale niekoľko starých písomných komentárov pomáhali určiť jeho identitu).
 
## Referencie a bibliografia

 
Kategória:Starogrécke sviatky
Prípor (vrch v Skorušinských vrchoch; 1003 m)

**Prípor** () je vrch v Skorušinských vrchoch, krajinnom celku Podhôľno-magurskej oblasti. Leží nad Hutami, približne  južne od Tvrdošína. 

## Poloha
Nachádza sa v juhozápadnej časti Skorušinských vrchov, v geomorfologickom podcelku Kopec. Leží v Žilinskom kraji, v okrese Liptovský Mikuláš a na katastrálnom území obce Huty. Najbližším sídlom je na južnom úpätí situovaná obec Huty, západne sa nachádza Malé Borové, severne Oravský Biely Potok a severovýchodne Habovka a Zuberec.

## Opis
Prípor leží na juhu strednej časti podcelku Kopec, v rázsoche vedúcej južným smerom od vrchu Machy (). Západne sa nachádza Kopec (), Prípor (), Blato (), Polianky (), Súšava () a Diel (), južne Prosečné (), Ostrý vrch (), Holica () a Babky (), východne Ostrá (), Sivý vrch (), Salatín (), Brestová () a Skorušina () a severne Javorková (), Mních (), Machy () a Bane (). Masív je súčasťou povodia Váhu, kde voda odteká prítokmi Kvačianky. Na vrchol nevedie značený turistický chodník. 

### Výhľady
Vrcholovú časť pokrýva riedky porast, ktorý poskytuje rozhľad. Pri vhodných podmienkach je vidieť okolité vrcholy Skorušinských vrchov, no tiež Západné Tatry a Chočské vrchy. 

## Prístup
Na vrchol nevedie značená turistická trasa, preto prístup je možný neznačenými chodníkmi z blízkych Hút. 

## Referencie

## Pozri aj
* Skorušinské vrchy
* Kopec (podcelok)
* Zoznam vrcholov v Skorušinských vrchoch

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Huty
Bitka pri Ménfő

**Bitka pri Ménfő** bola bitkou v ranej histórii Uhorského kráľovstva. Bitka sa odohrala v roku 1044 pri Ménfő pri Győri medzi prevažne nemeckou armádou vyhnaného kráľa Petra Orseola a cisára Henricha III. a maďarskou armádou kráľa Samuela Abu. Došlo k víťazstvu Nemcov a tým aj západného vplyvu v Uhorsku. 

## Predohra bitky
Peter Orseolo, ktorého v roku 1041 zosadil Samuel Aba, sa vrátil s pomocou cisára Henricha III. a v júni 1044 vtrhol do Uhorska. 

## Bitka
Proti cisárovej armáde vytiahol Samuel Aba a armády sa stretli pri Ménfő neďaleko Győru (Rábu). Cisárova armáda bola malá a uhorská armáda Samuela Abu veľká. No v uhorských radoch však zavládla nespokojnosť a armáda sa zoči-voči nemeckej jazde rýchlo rozpadla. Samuel utiekol z poľa, ale bol zajatý a zabitý. Peter bol znovu dosadený do funkcie uhorského kráľa v Stoličnom Belehrade a vzdal hold za svoje kráľovstvo Henrichovi. Poprední magnáti a aj menej významní šľachtici prišli za Henrichom, aby zložili prísahu vernosti a vazalstva. 

## Dohra
[thumb|Kráľ [Peter Orseolo|Peter odovzdáva Uhorsko ako léno nemeckému cisárovi]]
Uhorsko sa stalo vazalom Svätej ríše rímskej a Peter Orseolo sa vracia na uhorský trón, kde ostáva až do roku 1046, kedy je zvrhnutý Vazulovými synmi Ondrejom a Belom.

## Bitka v naračných prameňoch

Bitku opisuje Obrázková kronika:

## Referencie

## Literatúra
* Gwatkin, H. M., Whitney, J. P. (ed) et al. *The Cambridge Medieval History: Volume III*. Cambridge University Press, 1926.

## Zdroj

Kategória:Bitky v Uhorsku
Kategória:Bitky stredoveku
Kategória:Bitky v 1044
Ján Gordulič

**Ján Gordulič** (* 26. február 1980 Bratislava) je slovenský komik, moderátor, scenárista a producent. Je zakladateľom a majiteľom standupovej šou Silné reči. 

## Životopis
Gordulič sa narodil 26. februára 1980 v Bratislave. Jeho mama bola dabingová režisérka, od detstva sa pohyboval medzi hercami. Pod pseudonymom Niko Lagerfeld začal v puberte prekladať scenáre pre dabingové štúdio STV. Vyštudoval filmovú a televíznu produkciu na Vysokej škole múzických umení. Počas štúdia pracoval v PR agentúre. V roku 2008 absolvoval na VŠMU doktorandské štúdium a krátky čas na škole učil.

V šoubiznise a médiách pôsobil v rôznych profesiách ako herec, produkčný, moderátor, dramaturg, scenárista, režisér. V rokoch 2003 až 2010 účinkoval v televíznej relácii ''Pošta pre teba'' ako poštár Janko, kde doručoval poštu pozvaným do programu. Neskôr začal tvoriť scenáre pre seriály Mafstory a Profesionáli. Ako herec a scenárista sa podieľal na internetovom sitkome Cestovka. Venoval sa aj scenárom a réžii spoločenských podujatí, krátkych filmov, rozhlasových spotov, moderoval firemné večierky.

V novembri 2009 založil stand-up šou Silné reči, ktorý v roku 2015 transformoval do profesionálnej podoby. Šou od svojho založenia až do roku 2018 pôsobila v bratislavskom klube Nu Spirit. V roku 2020 otvoril Gordulič v budove bratislavského divadla Malá scéna pre Silné reči vlastný komediálny klub aj s kaviarňou, v prevádzke vydržal rok.

V roku 2015 Gordulič založil politicko-satirickú internetovú reláciu *[[Ťažký týždeň]],* ktorú aj moderoval. V roku 2022 oznámil z relácie odchod, na pozícii moderátora ho vystriedal komik Jakub Gulík.

## Filmografia

### Filmy
* 2022: *Stand up*

### Seriály
* 2008: *Cestovka*
* 2008: *[[Kutyil s.r.o.]]*
* 2008: *[[Profesionáli (slovenský seriál)|Profesionáli]]*

## Referencie

## Externé odkazy
* 
* 
* 

Kategória:Slovenskí moderátori
Kategória:Slovenskí komici
Kategória:Stand-up komici
Kategória:Osobnosti z Bratislavy
Kategória:Absolventi Vysokej školy múzických umení
Kategória:Slovenskí scenáristi
Kategória:Slovenskí producenti
Eredivisie 2022/2023

**Eredivisie 2022/2023** bol 67. ročník najvyššej holandskej futbalovej súťaže. Obhajcom trofeje bol Ajax, nováčikmi súťaže boli Emmen, Volendam a Excelsior. Sezóna sa začala 5. augusta 2022 a skončila 28. mája 2023. 

Feyenoord získal 16. titul v klubovej histórii. Do Ligy majstrov UEFA 2023/2024 sa spolu s ním kvalifikoval aj PSV Eindhoven. Do Európskej ligy UEFA 2023/2024 postúpil Ajax. Do Európskej konferenčnej ligy UEFA 2023/2024 zamieril AZ Alkmaar a Twente. Do 2. ligy zostúpili Emmen, Cambuur a Groningen.

## Tímy v sezóne 2022/2023

## Tabuľka





## Baráže

### Playoff o Európsku konferenčnú ligu UEFA

### Baráž o udržanie

## Štatistiky
### Najlepší strelci

## Referencie

## Externé odkazy
* Oficiálna stránka
## Zdroj


Kategória:Futbal v 2022
Kategória:Futbal v 2023
Kategória:Futbal v Holandsku
Kategória:2022 v Holandsku
Kategória:2023 v Holandsku
Električková doprava v Toronte

**Električková doprava** v kanadskom meste Toronto funguje od roku 1890. Na 9 linkách 204 vozmi prepraví za rok 26,155 mil cestujúcich.

## Dejiny
Prvé „električky“ ťahané koňmi boli v prevádzke začiatkom 60. rokov 19. storočia. Od 1. septembra 1890 začala premávať na Yonge Street premávať elektrická električka. Spoločnosť Metropolitan Street Railway začala prevádzku v predmestiach. Spoločnosť pokračovala v rozširovaní tratí a električka premávala po Yonge Street až do Sutton na Lake Simcoe. Toronto Railway Company získala od 1. septembra 1891 právo prevádzkovať mestské dráhy. Do augusta 1894 boli všetky konské nahradené elektrickými. Po 30 rokoch všetky mestské dráhy prebrala organizácia Toronto Transportation Commission, ktorá po TRC prebrala električky. V roku 1938 TTC investovalo tri milióny dolárov na nákup 144 vozidiel typu Presidents’ Conference Committee. Posledné z nich premávali do roku 1996.

Prvá nízkopodlažná električka bola do Toronta dodaná v septembri 2012.

## Galéria

Súbor:Toronto Street Railway Co. horse-car 145 on King street. View from Church street.jpg|Predchodca moderných električiek
Súbor:Trolley bus 1965 1.jpg|Mapa električiek a trolejbusov z roku 1965
Súbor:Streetcar arrives at Keele from Gunns Loop.JPG|Električka typu Canadian Light Rail Vehicle
Súbor:Toronto Streetcar Grand Junction.jpg|Štvorsmerná križovatka tratí na Spadina Avenue a Queen Street West.


## Referencie

## Iné projekty

## Externé odkazy
* Stránky Toronto Transit Commission

Kategória:Doprava v Toronte
Toronto
Vidíme sa

***Vidíme sa*** je siedmy štúdiový album slovenskej skupiny Le Payaco. Album v roku 2023 vydalo na vinylovom LP hudobné vydavateľstvo BRUUDER records.

Album *Vidíme sa* vyšiel tri roky po predchádzajúcom albume *[[Pohybliví v nehybnom]]* (2020). Pred jeho oficiálnym vydaním 19. októbra 2023 boli albumu zberejnené tri single: „Vtáci“, „Leto“ a „Na Ranveji“. Album vyšiel na 12“/140&nbsp;g priesvitnej Dlhohrajúcej, „LP“, platni s nápadným obalom a fotografiami od cestovateľa Martina Navrátila. Fotografie pochádzajú z jeho cesty na Južný pól.

## Zoznam skladieb

## Výroba albumu
* Tomáš Sloboda – basová, elektrická a akustická gitara, syntetizátor, klavír, klávesové nástroje, programované bicie, perkusie, spev
* Martin Stempel – basová gitara, klávesové nástrpje, elektrická gitara, akustická gitara, programované bicie, bicie nástroje, perkusie, spev
* Jerguš Oravec – elektrická a akustická gitara, klávesové nástroje, organ, elektrický klavír, syntetizátor, programované bicie, spev
* Tomáš Vagaský – elektrická a akustická gitara
* Juraj Vitéz – bicie nástroje, perkusie
;Hostia
* Jozef Steinecker – tamburína (B3)
* Lea Stempelová  – spev (B2)
* Adam Pálek, Daniela Poliačiková, Eliška Maťková, Emma Vydrnáková, Filip Fuchs, Hanka Barbora Zaťková, Magdaléna Tomalová, Milan Ondrík, Niki Danišová, Šimon Michalka – hlasy (A4)
;Produkcia
* Miloš Rojko ml. – technik, mastering, mixovanie
* Jerguš Oravec, Juraj Vitéz, Tomáš Sloboda, Martin Stempel – mixovanie
* Martin Navrátil – fotografie
* Branislav Kaľavský – grafický dizajn

## Referencie

Kategória:Albumy skupiny Le Payaco
Kategória:Hudobné albumy z 2023
Fides et ratio

**Fides et ratio** môže byť:

* encyklika pápeža Jána Pavla II., pozri Fides en ratio (encyklika)
* ocenenie udeľované Konferenciou biskupov Slovenska, pozri Fides et ratio (ocenenie)
Zoznam vrcholov v Podbeskydskej vrchovine

**Zoznam vrcholov v [[Podbeskydská vrchovina|Podbeskydskej vrchovine]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk a podrobnej turistickej mape.

## Zoznam vrcholov

## Pozri aj
* Zoznam vrcholov v Oravských Beskydách
* Zoznam vrcholov v Oravskej Magure
* Zoznam vrcholov v Kysuckej vrchovine

## Referencie



Podbeskydská vrchovina

Podbeskydská vrchovina
Komárne

**Komárne** () je vrch v Oravských Beskydách, krajinnom celku Stredných Beskýd. Leží nad Novoťou, približne  západne od Námestova. 

## Poloha
Nachádza sa v juhozápadnej časti Oravských Beskýd, v geomorfologickom podcelku Ošust. Leží v Žilinskom kraji, v okrese Námestovo a na katastrálnom území obce Mútne. Najbližšími sídlami sú južne situovaná obec Novoť a východne ležiace Mútne, západne sa nachádza Gmina Ujsoły. Vrch patrí do Chránenej krajinnej oblasti Horná Orava

## Opis
Vrch Komárne leží v strednej časti podcelku Ošust, v rázsoche vedúcej juhovýchodným smerom od vrchu Hrubá bučina (). Severne sa nachádza vrch Mechy (), Pilsko (), Polanica (), Magurka (), Okrúhle () a Hrubá bučina (), západne Grúniky (), Pientkuľa () a Solisko (), južne Dážďany (), Malý kopec (), Modlový vrch () a Kurčinka () a východne Menzdrovka (), Náveterný vrch (), Grúniky (), Tokárovka () a Súšava (). Masív je súčasťou povodia Oravy, presnejšie jej zdrojnice Biela Orava. Západné a južné svahy odvodňuje Menzdrovka do Klinianky, voda zo východných odteká Čiernym potokom do Mútňanky. Na vrchol nevedie značený turistický chodník. 

### Výhľady
Vrcholovú časť pokrýva nesúvislý porast, ktorý poskytuje obmedzený rozhľad. Z vhodných častí je vidieť okolité vrcholy Oravských Beskýd, no tiež Západné Tatry, Nízke Tatry a Oravskú Maguru. 

## Prístup
Na vrchol nevedie značená turistická trasa, preto prístup je možný neznačenými chodníkmi z Novote a Mútneho. 

## Referencie

## Pozri aj
* Oravské Beskydy
* Ošust
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Vrchy v Oravských Beskydách
Kategória:Tisícovky na Slovensku
Kategória:Vrchy v okrese Námestovo
Kategória:Mútne
Rotherham United FC

**Rotherham United Football Club**, prezývaný *The Millers* je profesionálny futbalový klub so sídlom v Rotherhame, South Yorkshire, Anglicko. Tím súťaží v EFL Championship, čo je druhá úroveň anglického futbalu. Farby klubu boli spočiatku žlté a čierne, ale okolo roku 1930 sa zmenili na červenú a bielu. Od roku 2012 hrá klub svoje domáce zápasy na New York Stadium.

Klub vznikol fúziou medzi Rotherham County a Rotherham Town v roku 1925 a bol okamžite prijatý do Football League.

Pod vedením Ronnieho Moorea si Rotherham v sezónach 1999/2000 a 2000/01 zabezpečil postup zo štvrtej a tretej ligy. V druhej lige hral klub štyri sezóny, potom ale opäť spadol až do štvrtej ligy. Klubu sa v sezóne 2012/13 podarilo postúpiť zo štvrtej ligy a následne aj z tretej ligy v sezóne 2013/14.

## Štadión
Klub hra od roku 2012 svoje domáce zápasy na New York Stadium s kapacitou 12 021 divákov.

Na štadióne sa nachádzajú štyri tribúny:
* North Stand
* West Stand
* East Stand
* South Stand
Rekordná návštevnosť na štadióne bola 7. septembra 2013 v zápase medzi Rotterhamom proti Sheffield United. Na zápas prišlo 11 758 divákov.

## Úspechy
* **EFL Trophy (1x)**

1995/96

## Referencie

## Zdroj

Kategória:Anglické futbalové kluby
Kategória:Futbalové kluby založené v 1925
Kategória:Rotherham
Kategória:Šport v South Yorkshire
Nahé dotyky

***Nahé dotyky*** je názov štúdiového hráča na klávesové nástroje Janka Lehotského, ktorý vydal bez pomoci externého hudobného vydavateľa v roku 2005.

Na albume sú piesne, ktorých autorom hudby je Ján Lehotský, textármi sú: Rudolf Rusiňák, Jozef Urban a jednu pieseň otextoval Milan Lasica. Spoluautorkou bonusovej skladby je aj hosťka nahrávania, speváčka Jana Kirschner.

## Zoznam skladieb

## Výroba albumu
* Ján Lehotský – klávesové nástroje, basová gitara, spev
* Tomáš Rédey – gitara, vokály
* Martin Valihora – bicie nástroje, perkusie
;Hostia
* Filip Argay – gitara (2, 3)
* Jana Kirschner – spev (11)
* Ľudovít "Čufo" Nosko – spev (4, 7)
;Produkcia
* Ján Machút, Tomáš Rédey – technici nahrávania

## Referencie

Kategória:Albumy Jána Lehotského
Kategória:Hudobné albumy z 2005
FA Premier League 1999/2000

**Premier League 1999/2000** bola 8. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli Sunderland, Bradford City and Watford. Sezóna sa začala 7. augusta 1999 a skončila sa 14. mája 2000.

Víťazom ligy sa stal Manchester United, ktorý vyhral svoj 6. titul v Premier League a 13. celkovo. Do Ligy Majstrov 2000/2001 sa spoločne s Manchesterom United kvalifikovali ešte Arsenal a Leeds United. Do Pohára UEFA sa kvalifikovali Liverpool Chelsea a Leicester City. Do Pohára Intertoto sa kvalifikovali Aston Villa a a Bradford City.

Do Football League First Division zostúpili Wimbledon Sheffield Wednesday a Watford

## Tímy v sezóne 1999/2000

## Tréneri, kapitáni, výrobcovia dresov a sponzori

## Tabuľka

## Štatistiky

### Najlepší strelci

### Najviac asistencií

## Ocenenia

### Mesačné

### Sezónne

### Tím roka

## Pozri aj

* FA Premier League

## Externé odkazy

* Oficiálna stránka

## Zdroj

Kategória:FA Premier League podľa roka
Kategória:Futbal v 1999
Kategória:Futbal v 2000
Bristol City FC

**Bristol City Football Club** je profesionálny futbalový klub so sídlom v Bristole v Anglicku, ktorý súťaží v EFL Championship, čo je druhá úroveň anglického futbalu. Svoje domáce zápasy hrajú na štadióne Ashton Gate. Do roku 1904 hral klub na štadióne St John's Lane. Domáce farby klubu sú červená a biela a ich prezývka je *The Robins* – červienka, ktorá bola na klubovom odznaku od roku 1976 do roku 1994 a od roku 2019. Ich hlavnými rivalmi sú Bristol Rovers, s ktorým zápasia v Bristol derby.

Klub bol založený v roku 1894 a súťažil v Southern Football League a Western Football League a sezóne 1897/98 získal titul vo Western League. Následne bol klub prijatý do Football League v roku 1901. V sezóne 1905/06 klub vyhral druhú divíziu. V nasledujúcej sezóne skončili na druhom mieste v prvej divízii, tri body za majstrom Newcastle United a vo finále FA Cupu v roku 1909 prehrali s Manchestrom United. Zostúpili v roku 1911, v roku 1922 zostúpili až do tretej divízie.

## Štadión
Klub hrá od roku 1904 svoje domáce zápasy na štadióne Ashton Gate s kapacitou 27 000 divákov. Štadión ma štyri tribúny:
* Lansdown Stand
* Dolman Stand
* Atyeo Stand
* South Stand

## Úspechy
* **[[Football League Second Division|Second Division]] 1x (2. úroveň)**
Víťaz: 1905-06

Postup z 2. miesta: 1975–76
* **[[Football League Third Division|Third Division South]] / [[Football League Third Division|Third Division]] / [[Football League Second Division|Second Division]] / [[EFL League One|League One]] 4x (3. úroveň)**
Víťaz: 1922–23, 1926–27, 1954–55, 2014–15

Postup z 2. miesta: 1964–65, 1989–90, 1997–98, 2006–07
* **[[Football League Fourth Division|Fourth Divsion]] (4. úroveň)**
Postup z 4. miesta: 1983–84
* 37x37bod **[[Pohár FA|FA Cup]]**
2. miesto: 1908–09
* **EFL Trophy (3x)**
1985–1986, 2002–03, 2014–15

2. miesto: 1986–87, 1999–2000

## Referencie

## Zdroj

Kategória:Anglické futbalové kluby
Kategória:Futbalové kluby založené v 1894
Kategória:Bristol
Balady: Stalo sa, nestalo

***Balady: Stalo sa, nestalo*** je názov štúdiového albumu hráča na klávesové nástroje Janka Lehotského, ktorý v roku 2008 nahral so skupinou Modus. Tento album v roku 2008 vydalo hudobné vydavateľstvo Opus.

Na albume je šestnásť piesní. Autorom hudby je Ján Lehotský, väčšinu skladieb otextoval Kamil Peteraj, po jednej otextovali: Rudolf Rusiňák, ale aj Karol Kučera. Anglicky naspievanú pieseň „To be Myself“ otextovala jej interpretka, Magdalena Bychawska. Okrem nej na nahrávaní hosťovala aj Andrea Zimányiová, Superstárista Tomáš Bezdeda, ale aj česká speváčka Věra Špinarová.

## Zoznam skladieb

## Výroba albumu
* Ján Lehotský – klávesové nástroje, basová gitara, spev
* Tomáš Rédey – gitara, vokály
* Miroslav Porády – alt saxofón
* Slavomír Repašský – elektrické violončelo
* Ľubomír Stankovský – bicie nástroje

## Referencie

Kategória:Albumy Jána Lehotského
Kategória:Albumy skupiny Modus
Kategória:Hudobné albumy z 2008
Orvault

**Orvault** môže byť:
* francúzska obec, pozri Orvault (mesto)
* francúzsky kantón, pozri Orvault (kantón)
Lumbres

**Lumbres** môže byť:
* francúzska obec, pozri Lumbres (obec)
* francúzsky kantón, pozri Lumbres (kantón)
Lubyho právnické dni

náhľad|Zámok Smolenice, tradičné miesto konania konferencie

**Lubyho právnické dni** (, ) sú významná medzinárodná právnická vedecká konferencia organizovaná na Slovensku každý druhý rok (bienále) od roku 1990 počas septembra. Pomenovaná je po slovenskom právnikovi Štefanovi Lubym. Jej hlavnými organizátormi sú dlhodobo Nadácia Štefana Lubyho a Právnická fakulta Trnavskej univerzity v Trnave. Prvé ročníky organizovala Právnická fakulta Univerzity Komenského. Okrem nich sa na organizácii niektorých ročníkov spolupodieľali napríklad Slovenská akadémia vied či Slovenská advokátska komora.

Hlavnými iniciátormi konferencie a založenia nadácie, ktorá ju organizuje, boli právny teoretik Jozef Prusák, právny romanista Peter Blaho, civilista Ján Lazar a profesorka pracovného práva Helena Barancová.

Od roku 2002 sa konferencia konáva na zámku v Smoleniciach (Kongresové centrum SAV Smolenice). Príspevky na konferencii sa týkajú prevažne oblasti súkromného práva a bývajú publikované v zborníkoch. V septembri 2025 sa konal 17. ročník.

Konferencie sa pravidelne zúčastňujú významní právnici z krajín vyšehradskej štvorky, Nemecka, Rakúska, Holandska či krajín južnej a východnej Európy. Účastníkmi sú spravidla profesori a docenti súkromného práva, ale aj odborníci z praxe, advokáti či notári. Podujatie podľa niektorých právnikov nemá vo svojej kategórii *„v strednej a východnej Európe obdobu“*.

## Referencie

## Externé odkazy
* Nadácia Štefana Lubyho : Lubyho právnické dni na webe Právnickej fakulty Trnavskej univerzity
* Programy konferencie a niektoré zborníky z konferencie na webe Právnickej fakulty Trnavskej univerzity 

Kategória:Právo na Slovensku
Kategória:Právnická fakulta Trnavskej univerzity v Trnave
Kategória:Vedecké konferencie na Slovensku
Kategória:Vzniklo v 1990
Peklisko (prítok Hornádu)

**Peklisko**  je potok v regióne Spiš v Košickom kraji v okrese Spišská Nová Ves v obciach Hincovce, Bystrany a Olcnava. Je ľavostranným prítokom Hornádu v povodí Slanej. Má dĺžku . 
Je vodným tokom V. rádu. Číslo hydronyma: 4-32-01-2879. Nachádza sa v geomorfologickom celku Hornádska kotlina.

## Prameň
Pramení na úpätí severozápadného svahu pasienka a poľa *Nad hájom* v nadmorskej výške  v lesnom extraviláne v severnej časti územia obce Hincovce, v severnej časti územia jej časti obce *Trsťany*,  v okrese Spišská Nová Ves v Košickom kraji.

## Opis toku
Od prameňa tečie juhozápadným smerom cez lesný extravilán premiešaný poľnohospodárskym extravilánom, mení smer na juhovýchod, priberá bezmenný pravostranný prítok a vteká do poľnohospodárskeho extravilánu. Neskôr vteká do intravilánu časti obce *Trsťany*, v  podteká miestnu komunikáciu a vyteká z intravilánu do poľnohospodárskeho extravilánu, pravým brehom obmýva lúku aj pole s názvom *Lúky*, vteká do intravilánu Hincoviec. V  priberá ľavostranný bezmenný prítok od cintorína a vyteká z intravilánu do poľnohospodárskeho extravilánu, pravým brehom obmýva úpätie poľa *Kliny* a poľa *Dlhé*. V  priberá pravostranný bezmenný prítok, v  podteká cestu z obce Bystrany do obce Spišský Hrušov, opúšťa územie obce Hincovce a vteká na územie obce Bystrany, tečie cez pole (na území obce Bystrany) *Peklisko* a cez les (na území obce Olcnava) *Peklisko*, meandruje. V  opúšťa územie obce Bystrany a vteká na územie obce Olcnava, v  vteká do intravilánu Olcnavy, opúšťa intravilán, v  ústi v extraviláne do Hornádu ako jeho ľavostranný prítok. Preteká územím troch obcí Hincovce (tu aj pramení), Bystrany a Olcnava (tu aj ústi) v priestore geomorfologického celku Hornádska kotlina, geomorfologického podcelku Hornádske podolie. 

## Pôvod názvu
Názov vodného toku *Peklisko (prítok Hornádu)* má pôvod v názve poľa a lesa *Peklisko* na území obcí Bystrany a Olcnava, cez ktoré preteká. Názov poľa a lesa bol bez zmeny prenesený priamo na pomenovanie vodného toku  ako súčasť  skupiny názvov v slovenskej toponymii s nižšou frekvenciou výskytu v hydronymii. 
Motivácia pomenovania lesa a poľa *Peklisko* je spojená s apelatívom *peklisko* vo význame *lokalita  v období pomenovacieho procesu spájaná s produkciou drevného uhlia*. Porovnaj aj apelatívum *peklina* vo význame *vyhĺbená jama pred pecným otvorom na výrobu smoly a drevného uhlia*. Produkcia drevného uhlia ako jedného z produktov rozkladu dreva za vysokých teplôt bez prístupu alebo s obmedzeným prístupom vzduchu mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach.
Hydronymum *Peklisko* bolo štandardizované v roku 1975. V dnešnej slovenskej hydronymii hydronymum *Peklisko* nie je jedinečným názvom (október 2023).

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v okrese Spišská Nová Ves
Kategória:Hornádska kotlina  
Kategória:Hincovce
Kategória:Bystrany
Kategória:Olcnava
Hoľa (vrch v Oravských Beskydách)

**Hoľa** () je vrch v Oravských Beskydách, krajinnom celku Stredných Beskýd. Leží nad obcou Oravské Veselé, približne  severozápadne od Námestova. 

## Poloha
Nachádza sa v strednej časti Oravských Beskýd, v geomorfologickom podcelku Pilsko. Leží v Žilinskom kraji, v okrese Námestovo a na katastrálnom území obce Oravské Veselé. Najbližšími sídlami sú juhovýchodne situované Oravské Veselé, juhozápadne ležiace Mútne a východne Sihelné a Oravská Polhora. Vrch patrí do Chránenej krajinnej oblasti Horná Orava

## Opis
Hoľa leží na juhu strednej časti podcelku Pilsko, v rázsoche vedúcej juhovýchodným smerom z masívu Pilska () cez Dudovú (). Východne sa nachádza Kopanica (), Gluchová (), Magura (), Babia hora () a Sihelniansky hrádok (), severne Kôň (), Dudová (), Pilsko () a Mechy (), západne Minčol (), Súšava (), Magurka () a Jedličník () a južne Kurčinka (), Zraz (), Vráta () a Grebáčovka (). Masív je súčasťou povodia Oravy, presnejšie jej zdrojnice Biela Orava. Východné svahy odvodňuje Veselianka, voda zo západných odteká Randovou do Mútnika. Na vrchol nevedie značený turistický chodník. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Oravských Beskýd, no tiež Tatry, Nízke Tatry a Oravskú Maguru.

## Prístup
Na vrchol nevedie značená turistická trasa, no juhovýchodným úbočím vedie  žlto značený turistický chodník z Mútneho cez Randovú a Dudovú do Oravského Veselého. 

## Referencie

## Pozri aj
* Oravské Beskydy
* Pilsko (geomorfologický podcelok)
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Vrchy v Oravských Beskydách
Kategória:Tisícovky na Slovensku
Kategória:Vrchy v okrese Námestovo
Kategória:Oravské Veselé
Nový Maradona

[náhľad|298x298bod| Maradona po víťazstve na [Majstrovstvá sveta vo futbale 1986|Majstrovstvách sveta vo futbale 1986 s Argentínou]]
**Nový Maradona** alebo **Nový Diego** bol názov, ktorý dala tlač a verejnosť ako meradlo sľubným argentínskym futbalistom v referencií (a úcte) k Diegovi Maradonovi. Odkedy Maradona odišiel do dôchodku, ľudia očakávali niekoho, kto povedie národný tím Argentíny do finále majstrovstiev sveta, ako to urobil Maradona v rokoch 1986 a 1990. V dôsledku toho boli veľmi talentovaní argentínski mladíci rýchlo označovaní ako *Nový Maradona* (napríklad Lionel Messi alebo Juan Román Riquelme), niekedy bez akejkoľvek podobnosti v hernom štýle (ako napríklad Franco Di Santo). *Nový Maradonci* boli prevažne hráči v útočiacich, alebo pokročilých úlohách pri tvorbe hry – útočníci, krídelníci alebo útoční stredopoliari. Tento výraz sa postupne prestal používať po tom, čo sa Lionelovi Messimu úspešne podarilo doviesť Argentínu do finále majstrovstiev sveta v rokoch 2014 a 2022, pričom ho v druhom z nich vyhral, čím pravdepodobne napodobnil a prekonal Maradonu a sa stal najúspešnejším argentínskym futbalistom všetkých čias.

## Lionel Messi
V rokou 2006 bolo označenie 'Nový Maradona' spájané s Lionelom Messim a toto tvrdenie podporil aj samotný Maradona. Maradona a Messi spolupracovali ako trénerér a hráč za argentínsku reprezentáciu na Majstrovstvách sveta 2010, pričom boli vzájomne ohromení schopnosťami toho druhého.

18. apríla 2007 strelil Messi gól proti Getafe CF, ktorý bol veľmi podobný Maradonovmu gólu storočia, ktorý strelil proti Anglicku na MS 1986. Svetová športová tlač explodovala v porovnaní s Maradonom a španielska tlač označila Messiho za „Messidona“. 9. júna 2007 v zápase proti RCD Espanyol strelil Messi gól svojou rukou, čo bolo prirovnané k gólu Hand of God, ktorý strelil Maradona v tom istom zápase majstrovstiev sveta. 

Messi bol porovnávaný s Maradonom kvôli ich podobnému hernému štýlu, schopnostiam a nízkej postave. Ich nižšie ťažisko im umožňovalo byť agilnejší a rýchlejšie meniť smer, čo im pomáhalo vyhýbať sa nástrahám, a ich krátke nohy im umožňovali vyniknúť v krátkych prudkých zrýchleniach a udržať si kontrolu nad loptou pri driblovaní. Obaja hráči hrali a nosili dres s číslom 10 za Barcelonu a tiež za reprezentáciu Argentíny a podobne ako pred ním Maradona, aj Messi je prevažne ľavonohým hráčom. Messiho rozohrávka, driblovanie, vízia, zmysel pre gól a schopnosť vytvárať akcie sa tiež prirovnali k Maradonovi.[náhľad| [Lionel Messi|Lionela Messiho označil sám Maradona za „Nového Maradonu“.|270x270bod]]
## Zoznam hráčov, ktorí sa kedysi považovali za „Nového Maradonu“
* Diego Latorre
* Ariel Ortega
* Marcelo Gallardo
* Juan Román Riquelme
* Pablo Aimar
* Andrés D'Alessandro
* Javier Saviola
* Carlos Marinelli
* Carlos Tevez
* Ezequiel Lavezzi
* Ángel Di María
* Sergio Agüero
* Franco di Santo
* Paulo Dybala

## Referencie

## Zdroj

Kategória:Futbalová terminológia
Kategória:Futbal v Argentíne
Cruyffova otočka

náhľad|Johan Cruyff na jeho jediných Majstrovstvách sveta (1974)
**Cruyffova otočka** je vyhýbavý driblovací pohyb používaný vo futbale a pomenovaný po holandskom hráčovi Johanovi Cruyffovi.

V 24. minúte zápasu proti Švédsku v skupinovej fáze Majstrovstiev sveta vo futbale 1974, mal Cruyff loptu pod kontrolou v útočnej pozícii, ale stál pred vlastnou bránou a bol tesne napadaný švédskym obrancom Janom Olssonom. Cruyff nafingoval prihrávku a následne si loptu presunul za seba, otočil sa o 180 stupňov a zrýchlil preč. Vďaka svojej jednoduchosti, efektívnosti a nepredvídateľnosti zostáva Cruyffova otočka jedným z najbežnejšie uznávaných driblingových pohybov v modernom futbale.

To, že táto finta bola pomenovaná po Cruyffovi, však neznamená, že Cruyff ju vykonal ako prvý. Rovnako ako pri väčšine trikov, prvého futbalistu, ktorý to predviedol, je takmer vždy nemožné vystopovať.

## Referencie

## Zdroj

Kategória:Futbalová terminológia
Sám (Ján Lehotský)

***Sám*** je názov štúdiového albumu hráča na klávesové nástroje Janka Lehotského. Tento album vyšiel v roku 2010 bez priamej podpory hudobného vydavateľa.

Na albume je dvanásť piesní.  Autorom hudby je Ján Lehotský. Jedenásť je zbierkou jeho menej známych piesní, chcel nahrať niečo, čo ho najviac charakterizuje. Väčšinu skladieb otextoval Kamil Peteraj, po jednej otextovali: Boris Filan, Milan Lasica, jednu pieseň, „Mama“, si otextoval Ján Lehotský. Jedinou úplnou novinkou je pieseň „Život“, ktorú otextoval Robert Pospiš. V súlade s názvom albumu, tentoraz všetky nahrávky naspieval Ján Lehotský „sám“ bez hosťujúcich sólových spevákov.

## Zoznam skladieb

## Výroba albumu
* Ján Lehotský – klavír, spev
* Martin Sillay – gitara
* Anton Jaro – kontrabas
* Juraj Lehotský – trúbka
* Július Petrus – bicie nástroje
* Robert Pospiš – vokály
;Produkcia
* Miroslav Širáň – technik nahrávania
* Martin Deko – fotografie
* Adam Kiss – dizajn

## Referencie

Kategória:Albumy Jána Lehotského
Kategória:Hudobné albumy z 2010
FA Premier League 1998/1999

**Premier League 1998/1999** bola 7. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Arsenal. Nováčikmi súťaže boli Nottingham Forest, Middlesbrough a Charlton Athletic. Sezóna sa začala 15. augusta 1998 a skončila sa 16. mája 1999.

Víťazom ligy sa stal Manchester United, ktorý vyhral svoj 5. titul v Premier League a 12. celkovo. Do Ligy Majstrov 1999/2000 sa spoločne s Manchesterom United kvalifikovali ešte Arsenal a Chelsea. Do Pohára UEFA sa kvalifikovali Leeds United Newcastle United a Tottenham Hotspur. Do Pohára Intertoto sa kvalifikoval West Ham United.

Do Football League First Division zostúpili Charlton Athletic, Blackburn Rovers a Nottingham Forest.

## Tímy v sezóne 1998/1999

## Tréneri, kapitáni, výrobcovia dresov a sponzori

## Tabuľka

## Pozri aj

* FA Premier League

## Externé odkazy

* Oficiálna stránka

## Zdroj
Sihelniansky hrádok

**Sihelniansky hrádok** () je najvyšší vrch Podbeskydskej brázdy, krajinného celku Stredných Beskýd. Leží nad obcou Sihelné, približne  severne od Námestova. 

## Poloha
Nachádza sa na severe východnej časti Podbeskydskej brázdy. Leží v Žilinskom kraji, v okrese Námestovo a na katastrálnom území obce Sihelné. Najbližšími sídlami je na juhozápadnom úpätí situované Sihelné a východne ležiaca Oravská Polhora. Vrch patrí do Chránenej krajinnej oblasti Horná Orava

## Opis
Sihelniansky hrádok leží na severnom okraji brázdy, v spoločnom masíve so severne ležiacim Polhorským hrádkom (). Východným smerom sa nachádza Vysoká (), Babia hora (), Turňa (), Bandíkovka () a Gluchová (), južným Kopanica (), Grebáčovka (), Vráta () a Mišovka (), západným Magura (), Dudová (), Mechy (), Pilsko () a Kôň () a severným Klobásová (), Poľany () a Ostrý vrch (). Oblasť patrí do povodia Oravy, kde vodu odvádza riečka Polhoranka a jej prítoky - zo severu Dlhá voda a z juhozápadu Sihelniansky potok. Na vrchol nevedie značený turistický chodník. 

### Výhľady
Vrcholovú časť pokrýva lesný porast, ktorý neumožňuje rozhľad. Z vhodných lokalít je vidieť blízke Oravské Beskydy, no tiež Tatry, Nízke Tatry, Skorušinské vrchy, Oravskú Maguru a Malú Fatru.

## Prístup
Na vrchol nevedie značená turistická trasa, preto prístup je možný neznačenými chodníkmi z Oravskej Polhory a Sihelného. 

## Referencie

## Pozri aj
* Podbeskydská brázda

## Externé odkazy
* Poloha na turistickej mape

Kategória:Vrchy v Podbeskydskej brázde
Kategória:Vrchy pod 1000 metrov na Slovensku
Kategória:Vrchy v okrese Námestovo
Kategória:Sihelné
Moje mladšie ja

***Moje mladšie ja*** je názov štúdiového albumu hráča na klávesové nástroje Janka Lehotského. Tento album vyšiel v roku 2016 bez priamej podpory hudobného vydavateľa.

## Zoznam skladieb

## Výroba albumu
* Ján Lehotský – klávesové nástroje, vokály, aranžmány
* Tomáš Rédey – gitara, strunové nástroje
* Barbora Švidraňová – vokály (3, 7, 8), spev (9)
* Stanislav Kociov – bicie nástroje
;Produkcia
* Ivan Jombík – mixovanie
* Tomáš Rédey – nahrávanie, aranžmány
* Timotej Križka – fotografie

## Referencie

Kategória:Albumy Jána Lehotského
Kategória:Hudobné albumy z 2016
Krtovec

**Krtovec** môže byť:
*v biológii: vakokrt (buď ako rodové meno alebo ako príslušník radu vakokrty), pozri pod vakokrty
*historicky: väčšia plocha s výskytom krtov a početných krtincov, pozri pod krt a krtinec
*stredoveký názov dnešnej slovenskej obce Krtovce

## Odkazy
Voľby do Poslaneckej snemovne Parlamentu Českej republiky 2013

**Voľby do Poslaneckej snemovne Parlamentu Českej republiky** sa uskutočnili od 25. do 26. októbra 2013. Tieto parlamentné voľby boli predčasné. Ak by voľby neboli predčasné konali by sa v máji roku 2014. Dňa 20. augusta 2013 však poslanci prijali ústavné uznesenie o žiadosti prezidenta na rozpustenie Poslaneckej snemovne. Prezident Miloš Zeman rozpustil Poslaneckú snemovňu 28. augusta 2013.

V týchto voľbách, rovnako ako vo voľbách predchádzajúcich, zvíťazila Česká strana sociálně demokratická so ziskom 20,45% a 50 mandátov. Na druhom mieste sa prekvapivo umiestnilo hnutie ANO 2011 so ziskom 18,65% a ziskom 47 kresiel. Tretia skončila Komunistická strana Čech a Moravy s takmer 15%. Za KSČM nasledovali bývalé vládne strany TOP 09 a Občanská demokratická strana. Do snemovne sa dostali aj strany Úsvit příme demokracie Tomia Okamury a KDU - ČSL.

## Výsledky

### Strany, ktoré sa dostali do Poslaneckej snemovne

## Referencie
Sám

**Sám** môže byť:
* názov štúdiového albumu Roba Grogorova z r. 1999, pozri: ''Sám'' (Robo Grigorov)
* názov štúdiového albumu Jána Lehotského z r. 2010, pozri: ''Sám'' (Ján Lehotský)
Solre-le-Château

**Solre-le-Château** môže byť:
* francúzska obec, pozri Solre-le-Château (obec)
* francúzsky kantón, pozri Solre-le-Château (kantón)
Strojárska technológia (odbor)

**Strojárska technológia** je odbor, ktorý sa zaoberá štúdiom a aplikáciou rôznych procesov, metód a nástrojov na výrobu, spracovanie a spájanie materiálov. Jej cieľom je výroba výrobkov, súčiastok a častí výrobného procesu. Medzi tieto oblasti patria:

* Strojárstvoveda, ktorá sa zaoberá predpisovaním technických a technologických parametrov výrobkov prostredníctvom technických výkresov.
* Náuka o materiálištúdium vlastností materiálov používaných na konštrukciu strojov a zariadení.
* Zváranieveda o vytváraní nerozoberateľných spojov zváraním a/alebo spájkovaním.
* Zlievarenstvoveda o výrobe odliatkov z rôznych kovov.
* Obrábanieveda o výrobe súčiastok (obrobkov) metódami trieskového obrábania.
* Tvárnenieveda o výrobe výrobkov tvarovaných za tepla a za studena.
* Meranie a skúšanieveda o vlastnostiach materiálov a výsledných parametroch hotových výrobkov.

## Referencie

## Zdroj
Magura (vrch v Oravských Beskydách)

**Magura** () je vrch v Oravských Beskydách, krajinnom celku Stredných Beskýd. Leží nad obcou Oravské Veselé, približne  severozápadne od Námestova. 

## Poloha
Nachádza sa v strednej časti Oravských Beskýd, v geomorfologickom podcelku Polhoranská vrchovina. Leží v Žilinskom kraji, v okrese Námestovo a zasahuje na katastrálne územie obce Oravské Veselé a mesta Námestovo. Najbližšími sídlami sú na juhovýchodnom úpätí situované Oravské Veselé a na východnom obec Sihelné, severovýchodne sa nachádza Oravská Polhora a juhozápadne Mútne. Vrch patrí do Chránenej krajinnej oblasti Horná Orava

## Opis
Magura leží na juhozápadnom okraji podcelku Polhoranská vrchovina, v rázsoche vedúcej juhovýchodným smerom z masívu Pilska (). Východne sa nachádza Babia hora (), Sihelniansky hrádok (), Bandíkovka () a Gluchová (), južne Kopanica (), Grebáčovka (), Vráta (), Zraz (), Náveterný vrch () a Kurčinka (), západne Hoľa (), Magurka (), Dudová (), Mechy () a Pilsko () a severne Kôň () a Klobásová (). Masív je súčasťou povodia Oravy; masív odvodňuje západne tečúca Veselianka a jej prítoky do Bielej Oravy. Na vrchol nevedie značený turistický chodník a na severnom úbočí je lyžiarske stredisko. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Oravských Beskýd, no tiež Tatry, Nízke Tatry a Oravskú Maguru.

## Prístup
Na vrchol nevedie značená turistická trasa, preto prístup je možný neznačenými chodníkmi z Oravského Veselého a Sihelného. Západným úpätím vedie  zeleno značený turistický chodník z Oravského Veselého na Dudovú a Pilsko. 

## Referencie

## Pozri aj
* Oravské Beskydy
* Polhoranská vrchovina
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Vrchy v Oravských Beskydách
Kategória:Tisícovky na Slovensku
Kategória:Vrchy v okrese Námestovo
Kategória:Oravské Veselé
Kategória:Námestovo
Zoznam vrcholov v Oravskej vrchovine

**Zoznam vrcholov v [[Oravská vrchovina|Oravskej vrchovine]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk a podrobnej turistickej mape.

## Zoznam vrcholov

## Pozri aj
* Zoznam vrcholov v Chočských vrchoch
* Zoznam vrcholov vo Veľkej Fatre
* Zoznam vrcholov v Malej Fatre
* Zoznam vrcholov v Kysuckej vrchovine
* Zoznam vrcholov v Oravskej Magure
* Zoznam vrcholov v Skorušinských vrchoch

## Referencie



Oravská vrchovina

Oravská vrchovina
Anne Applebaumová

**Anne Elizabeth Applebaumová** (neprechýlene Anne Elizabeth Applebaum; * 25. júl 1964, Washington, D. C., USA) je americká novinárka a spisovateľka.

Venuje sa najmä problematike sovietskeho Ruska a východnej Európy. Je členkou pravicovo orientovaného think tanku *American Enterprise Institute*, mala blízko k administratíve George W. Bush.

V roku 2004 získala Pulitzerovu cenu v kategórii literatúry faktu za knihu *Gulag: A History*. V rovnakej kategórii získala v roku 2012 *[[National Book Award]]* za knihu *Iron Curtain: The Crushing of Eastern Europe, 1945–1956.*

Jej manželom je poľský politik, bývalý minister zahraničných vecí Radosław Sikorski, majú synov Aleksandra a Tadeusza. Spolu s manželom žije v Chobieline v Kujavsko-pomoranskom vojvodstve, kde si kúpili a postupne opravili zdevastovaný klasicistický zámoček.

## Bibliografia
* *Between East and West: Across the Borderlands of Europe*, Pantheon, 1994, reprinted by Random House, 1995; Penguin, 2015; and Anchor, 2017,  
* *Gulag: A History*, Doubleday, 2003, 677 pages, ; paperback, Bantam Dell, 2004, 736 pages, 
* *Iron Curtain: The Crushing of Eastern Europe, 1944–1956*, Allen Lane, 2012, 614 pages,  / Doubleday 
* *Gulag Voices : An Anthology*, Yale University Press, 2011, 224 pages, 
* *From a Polish Country House Kitchen*, Chronicle Books, 2012, 288 pages, 
* *Red Famine: Stalin's War on Ukraine,* Penguin Random House, 2017, 
* *Twilight of Democracy: The Seductive Lure of Authoritarianism*, Doubleday, 2020, 224 pages, 
* *Wybór* (Choice), Agora, 2021, 320 pages, 

### Slovenské preklady
* *Súmrak demokracie*. Bratislava: N Press, 2020. 192 s. ISBN 978-80-9992-537-4.
* *Červený hladomor*. Bratislava: N Press, 2023. 504 s. ISBN 978-80-8230-191-8.

### České preklady
* *Gulag : dějiny*. Praha; Plzeň: Beta-Dobrovský; Ševčík, 2004. 604 s. ISBN 80-7306-152-X. ISBN 80-7291-116-3.
* *Mezi východem a západem : napříč pohraničím Evropy*. Ostrava: Občanské sdružení Pant, 2014. 238 s. ISBN 978-80-904578-9-8.
* *Železná opona : podrobení východní Evropy 1944–1956*. Praha; Plzeň: Beta-Dobrovský; Ševčík, 2014. 510 s. ISBN 978-80-7306-664-2. ISBN 978-80-7291-236-0.
* *Rudý hladomor : Stalinova válka na Ukrajině*. Praha; Plzeň: Beta-Dobrovský; Ševčík, 2018. ISBN 978-80-7593-009-5. ISBN 978-80-7291-253-7.
* *Soumrak demokracie : svůdná přitažlivost autoritářství*. Praha; Plzeň: Beta-Dobrovský; Ševčík, 2020. 190 s. ISBN 978-80-7593-289-1. ISBN 978-80-7291-256-8.

## Referencie

## Iné projekty

## Externé odkazy
* Anne Applebaum – oficiálny web
* Anne Applebaum – profil na webe *[[The Washington Post]]*
* Snadněji se krade, když omezíte soudy a nezávislá média, říká Anne Applebaumová o střední Evropě – rozhovor pre Český rozhlas Plus (2021)

## Zdroj

Kategória:Osobnosti z Washingtonu D.C.
Kategória:Novinári USA
Kategória:Spisovatelia USA
Kategória:Spisovatelia literatúry faktu
Kategória:Víťazi Pulitzerovej ceny
Kategória:Osobnosti USA židovského pôvodu
Kategória:Vyučujúci na London School of Economics
Kategória:Absolventi London School of Economics
Kategória:Nositelia Radu kríža zeme Panny Márie
František Ružička

Ing. **František Ružička** (* 3. február 1966, Lučenec) je slovenský kariérny diplomat, od novembra 2020 pôsobiaci ako veľvyslanec a stály predstaviteľ SR pri OECD v Paríži.

## Životopis
František Ružička sa narodil v roku 1966 v Lučenci, kde prežil aj svoje detstvo. Navštevoval v rokoch 19721980 IV. základnú školu, následne v rokoch 19801983 Gymnázium Boženy Slančíkovej Timravy. V rokoch 19831984 absolvoval jeden ročník na Prípravke pre štúdium v socialistickom zahraničí v Banskej Štiavnici. V rokoch 19841989 vyštudoval v ZSSR na MGIMO. V roku 1991 študoval za doktora filozofie na Univerzite Karlovej v Prahe.

### Kariéra
Od júla 1989 pôsobí nepretržite v rôznych pozíciách v štátnej diplomacii.

#### Členstvo v radách a organizáciách
V rokoch 19901991 bol členom delegácií ČSFR pri rozhovoroch o znižovaní konvenčných zbraní v Európe (Viedenský dohovor) a pri rokovaniach o rozpustení Varšavskej zmluvy. Následne bol v rokoch 19921993 členom Národného tlačového centra vo Washingtone v USA. V rokoch 1993-1996 pracoval ako poradca delegácie SR na rokovaniach Svetovej banky a Medzinárodného menového fondu, v rokoch 1994-1995 bol členom delegácie SR na Muenskerskej konferencii (Cleveland, Baltimore).

Okrem toho bol aktívny v mimovládnych organizáciách, v rokoch 19972010 bol členom správnej rady Nadácie pre občiansku spoločnosť, resp. Nadácie Pontis, pričom v rokoch 20042005 bol pri Nadácii Pontis predsedom správnej rady.

V decembri 2019 získal v OSN ocenenie Diwali – Power of One za aktivity, ktoré prispeli k budovaniu mieru a bezpečnosti vo svete.

## Referencie

Kategória:Osobnosti z Lučenca
Kategória:Absolventi Moskovského štátneho inštitútu medzinárodných vzťahov
Kategória:Štátni tajomníci Ministerstva zahraničných vecí a európskych záležitostí Slovenskej republiky